ये अभ्यास मैच ऑस्ट्रेलिया में विक्टोरिया और एनपीएस टीम (नेश्नल परफॉर्मेंस स्क्वॉड) के बीच खेला जा रहा था। मैच में जब बल्लेबाज 23 वर्षीय जेक वेदेराल्ड पिच पर खेल रहे थे , तब सभी लोग उम्मीद लगाए बैठे थे कि ये बल्लेबाज धुआंधार बल्लेबाजी करेगा मगर दर्शकों को रोमांच की जगह हास्यास्पद स्थिति का सामना करना पड़ा। वेदेराल्ड ने सामने से आती गेंद पर फ्रंट फुट ड्राइव लगाने की कोशिश की, लेकिन गेंद और बल्ले के बीच कोई संपर्क ही नहीं हुआ और उनके हाथ से बल्‍ला छूट गया और उछलकर एक कदम पीछे लेग स्‍टंप पर जा गिरा। आउट होने के बाद वेदराल्‍ड खुद भी हक्के बक्के रह गए। कुछ देर तो उन्‍हें यह यकीन करने में लग गया कि वे हिट विकेट हो चुके हैं। इस दृश्य का वीडियो ऑस्ट्रेलिया की एक वेबसाइट ने अपने ट्विटर अकाउंट पर शेयर करते हुए लिखा है " दोस्तों , कल खेले गए एनपीएस और विक्टोरिया के बीच अभ्यास मैच में जेक वेदेराल्ड के आउट होने की इस अजीबोगरीब घटना पर नज़र डालिये।"